stanford-oval/wikipedia huggingface dataset:
רב-לשוניות
קהילה רב־לשונית

בעבר, בקהילות אשר היו מצויות באזורי השקה של שתי שפות או יותר, חל צורך של הקהילה לתקשר עם בני קהילות שונות הדוברות שפות שונות, בדרך כלל על מנת לקיים מסחר. הדבר הצריך את בני אותה קהילה לשלוט ברמה בסיסית לפחות ביותר משפה אחת. בימים שבהם כמעט לכל קהילה קטנה־יחסית הייתה שפה משלה, תופעת הרב־לשוניות הייתה הרבה יותר נרחבת מאשר בימינו. הדבר נכון גם בימינו במקומות כדוגמת הודו ואפריקה, בהם ישנן שפות רבות בשימוש. הבלשן אקהארד וולף (Ekkehard Wolff) מעריך כי כ־50% מאוכלוסיית אפריקה היא רב־לשונית.
בחברות רב־לשוניות, לא כל הדוברים הם בהכרח רב־לשוניים (יש לשים לב להבחנה בין שתי המשמעויות של המושג אשר נעשתה בתחילת ערך זה). כאשר כמעט כל הדוברים הם רב־לשוניים, ניתן לסווג את הקהילה בהתאם לחלוקה הפונקציונלית של השפות:
דיגלוסיה – מצב שבו בקהילה מסוימת שפה אחת נחשבת כשפה ה"עליונה", והיא השפה המדוברת במשלבים רשמיים והשפה האחרת (או מספר שפות אחרות) נחשבות כשפות ה"תחתונות", ומשתמשים בהן בהקשרים פאמיליאריים, בלתי־רשמיים. ההחלטה באשר לשימוש בשפה מסוימת על פני רעותה היא החלטה פונקציונלית.
בילינגואליזם – במקרה זה ההחלטה באשר לשימוש בשפה מסוימת על פני שפה אחרת אינה החלטה פונקציונלית, וכמעט שלא ניתן לדעת באילו מצבים ייעשה שימוש בשפה אחת ובאילו מצבים בשפה אחרת. מצב של אמבילינגואליזם טהור נדיר מאוד. במידה מסוימת, קהילת הדוברים בלוקסמבורג היא אמבילינגואלית, וכן קהילות רבות באזורי השקה של מספר שפות (למשל גבול גרמניה–הולנד).
רב־לשוניות חלקית – קהילה אשר בה דוברים מספר שפות, אך רוב הדוברים באוכלוסייה הם חד־לשוניים, מכיוון שאין אינטראקציה רבה בין החלקים השונים באוכלוסייה. זהו הסוג הנפוץ ביותר. בין הדוגמאות הקלאסיות לרב־לשוניות חלקית ניתן למצוא את אזור הבלקן, אוכלוסיית שווייץ ובמובן רחב יותר את תושבי האיחוד האירופי. ניתן אף לראות את אוכלוסיית ישראל כקהילה דו־לשונית חלקית, שבה ישנם דוברי עברית ודוברי ערבית, ורק מיעוטם שולטים בשתי השפות ברמה סבירה. דוגמה נוספת היא פפואה ניו גינאה, בה דבורות 839 שפות על ידי שבטים שונים, אך אחוז הבילינגואלים בה נמוך יחסית.
ראו גם

פוליגלוט
חד-לשוניות
הערות שוליים

↑  De Bot, K and Kroll, J.K (2002). 'Psycholinguistics'. In N. Schmitt (Ed.) Applied Linguistics. Oxford University Press: London.
↑  EC 2007:6
↑  המאמר היכולות הלשוניות והחברתיות של ילדים חד-לשוניים ודו-לשוניים בגן חובה, מאת ד"ר אניטה רום וד"ר עדה בקר. המכללה לחינוך, אומנויות וטכנולוגיה סמינר הקיבוצים. תל אביב, 2009.
1 2  Stocco, A., Yamasaki, B., Natalenko, R., & Prat, C. S. (2014). Bilingual brain training: A neurobiological framework of how bilingual experience improves executive function. International Journal of Bilingualism, 18(1), 67-92.
↑  Prof. Panos Athanasopoulos, How The Language You Speak Changes Your View Of The World, IFLScience
↑  Wolff, Ekkehard (2000). Language and Society. In: Bernd Heine and Derek Nurse (Eds.) African Languages - An Introduction, 298-347. Cambridge University Press.
| --- | --- |
בקרת זהויות :  NLI: 987007550963105171  BNE: XX525615  GND: 4038403-2  LCCN: sh85088352  LNB: 000055996  NDL: 00576834  NKC: ph123038 
סרטון קצר מ ויילס המראה כיצד דו-לשוניות מעלה את ציוני התלמידים בבתי הספר. כתוביות בעברית
שילוט תלת־לשוני, כדוגמת זה שבתמונה בירושלים, נפוץ מאוד בקהילות רב־לשוניות
אליהו רוניא (רנה)

| --- | --- |

 לידה:  21 במרץ 1896 ראשון לציון, האימפריה העות'מאנית 
 פטירה:  18 באוקטובר 1919 (בגיל 23) ירושלים, מִנְהֶלֶת שטחי האויב הכבושים 
 עיטורים
   אות ניל"י
 
אליהו רוניא מזי"א בכלא בדמשק
אליהו רוניא (רנה) מזי"א (ז' בניסן ה'תרנ"ו, 21 במרץ 1896, ראשון לציון – כ"ד בתשרי ה'תר"ף, 18 באוקטובר 1919, ירושלים) היה חבר במחתרת ניל"י ואחד מאסירי דמשק. עבד כאגרונום והיה מוזיקאי.
ביוגרפיה > ילדות ונעורים

מזי"א נולד בראשון לציון ב-1896 (ז' בניסן ה'תרנ"ו) כבן שני לרופא ד"ר אהרן מאיר מזי"א ולאיז'ני לבית גוטמן. ב-1901 עברה המשפחה להתגורר בירושלים. מזי"א למד בבית הספר כי"ח ובגימנסיה העברית בעיר. החינוך בבית היה קוסמופוליטי באווירה צרפתית. כילד למד לנגן על כינור והצטיין בבחינות בזמרה. יחד עם אחותו מרגלית שנגנה בפסנתר נהגו לערוך דואטים בסלון הבית וערכו אפילו קונצרטים. את הקיץ נהגה המשפחה לבלות באלכסנדריה ולשהות אצל משפחת האם.
כשסיים את חוק לימודיו בארץ, המשיך, כמו אחותו, ללימודים בקולג' דה ז'נב (אנ') בשווייץ ואחר כך המשיך ללימודי חקלאות באוניברסיטת מונפלייה שבצרפת. עם סיום התואר השני שלו בשנת 1914, חזר לארץ והתחיל לעבוד כאגרונום. עיקר עבודתו הייתה טיפול בפרדס המשפחה בפתח-תקווה.
ביוגרפיה > מלחמת העולם הראשונה

עם פרוץ מלחמת העולם הראשונה התגייס אליהו מזי"א לצבא העות'מאני. בתחילת 1915 החלו להקות של ארבה לפגוע בארץ ישראל. הממשל העות'מאני מינה את האגרונום אהרן אהרנסון למפקד המבצע של עצירת הארבה. אהרנסון בחר בצעירים מבני המושבות כדי שיעזרו לו במשימה, בניהם היו מזי"א ואיתן בלקינד. תוך כדי המאבק בארבה התיידדו השניים. בהמשך שירותו הצבאי הוצב מזי"א בחזית תעלת סואץ. הוא צורף למטהו של המפקד העות'מאני הבכיר בהג'ת ביי לצורך חקלאי, ומונה בנוסף להיות הצנזור הראשי של מכתבי החיילים העות'מאנים מן החזית.
ביוגרפיה > פרשת ניל"י

כמתורגמן וצנזור נחשף מזי"א למידע צבאי מסווג, אותו העביר לידידו בראשון לציון איתן בלקינד שהיה חבר מחתרת ניל"י. בשלהי 1917 נחשפה הרשת והעות'מאנים החלו לאסור את חבריה. מזי"א הוזהר לא לחזור לפתח תקווה לכן הגיע לבית הוריו בירושלים אך שם נאסר.
לאחר מאסרו הובל לדמשק ונכלא בכלא חאן אל-באשה. במשפט שנערך לו נידון לחמש-עשרה שנות מאסר בתור פושע-מדיני אך בזכות קשריו הטובים של אביו עם השלטונות, הומתק עונשו לשלוש שנות מאסר. כשנה לאחר כליאתו החלו הבריטים להתקרב לדמשק ולכן החליטו הטורקים להעביר את האסירים לכלא באנקרה. בדרכם הופצצה הרכבת, בה הובלו, על ידי מטוסים בריטים ובמהלך המהומה שנוצרה הצליחו מזי"א ואסירים נוספים לברוח. בהתחלה היה מצבם היחסי טוב בזכות סכום כסף שהיה למזי"א ממשפחתו שביקרה אותו בכלא. בדרך דרומה חצו את הליטני בניסיון להגיע לחווה חקלאית שנוהלה בידי מכר של מזי"א אך בהגיעם לשם התברר שעל החווה השתלטו מורדים שגנבו את שארית כספם ואת בגדיהם. חלשים ורעבים הצליחו להגיע לביירות שם נעזרו בבני משפחה כדי להפליג ליפו ולחזור לירושלים. מזי"א הגיע לירושלים חולה מאוד, נפשית וגופנית, ולמרות מאמצי הרופאים מצבו הלך והתדרדר עד פטירתו ב-18 באוקטובר 1919 (כ"ד בתשרי תר"ף).
בעיתונות התקופה נכתב: "כל ההרפתקאות האלו דכאו את רוח הצעיר המנוח ותזעזענה את בריאותו, ומיום שובו מגלותו עד היום הלכה הלוך ורדת עד כי נצמתו חייו. ובמשך רגעיו האחרונים דבר רק על מעניו התורקים העריצים הרודפים אותו"
הובא למנוחות בבית העלמין בהר הזיתים. בהלווייתו השתתפו דוד ילין, אלכסנדר אהרנסון, אברהם אלמליח ואחרים.
משפחתו

סבו, אליהו-איסר, היה בנו של ר' אהרן מקלצק (מצאצאי הרב ישראל איסרליש). אביו אהרן מאיר מזי"א היה רופא, מהנדס, פרדסן, איש ציבור ובלשן ושימש כרופא במושבות הברון ובירושלים. היה מידידיו הקרובים של אליעזר בן יהודה ומחליפו בראש ועד הלשון העברית.
אחותו מרגלית (מרגו) התחתנה עם צבי איזקסון.
הנצחתו

אחיינו, אליהו איזקסון (בנה של מרגלית), יזם את הקמתו של מוזיאון העלייה הראשונה בזכרון יעקב והיה מראשוני התורמים למוסד והביא לקריאת האודיטוריום במוזיאון זה על שם אליהו רנא מזי"א.
הערות שוליים

↑  מירושלים, מאת סופרנו המיוחד, הצפירה, 31.07.1912
↑  The University of Montpellier, UM
↑  סמדר ברק, חמש עטרות, ד"ר אהרן מאיר מזי"א 'רופא הלשון העברית', ירושלים: יד בן צבי, 2013
↑  לפי אתר "מצבות מדברות" ארוסתו לאה שליט (בתו של מייסד ראשון לציון אליעזר אלחנן שליט) שיחדה את הפחה הטורקי על מנת שלא יוציאו להורג את אליהו אלא ימירו את עונשו במאסר ממושך
↑  בין הבורחים מהרכבת היו גם ניסן רוטמן, איתן בלקינד וגרשון פליישר
↑  ההערכה היא שמחלתו של מזי"א החמירה כשחצה במים את הנהר
↑  אליהו (רנא) מזיא ז"ל, דואר היום, 20 באוקטובר 1919
↑  עודד יזרעאלי, אליהו רוניא מזי"א - מת כשחלה בברחו ממאסר בדמשק באתר "מצבות מדברות, 16 בנובמבר 2011
↑  כרטיס נפטר: אליהו רוניא מזיא באתר "מרכז מידע הר הזיתים".
ארתור רג'ינלד הוסקינס

| --- | --- |

סר ארתור רג'ינלד הוסקינס (1932)
 לידה:  30 במאי 1871 לונדון, הממלכה המאוחדת הממלכה המאוחדת
 פטירה:  7 בפברואר 1942 (בגיל 70) לונדון, הממלכה המאוחדת הממלכה המאוחדת
 מדינה:  הממלכה המאוחדת 
 השכלה:  בית הספר וסטמינסטר 
 השתייכות:  הצבא הבריטי צבא בריטניה
 תקופת הפעילות:  מאי 1891 – 1923 (כ־31 שנים)
 דרגה:   מייג'ור גנרל
 תפקידים בשירות
 מפקד בריגדת הרגלים השמינית (אנ') (1915-1916) מפקד דיוויזיית מזרח אפריקה הראשונה (1916-1917) מפקד כלל הכוחות הבריטים בזירת מזרח אפריקה (1917) מפקד הדיוויזיה השלישית "לאהור" (1919-1917) מפקד הדיוויזיה ה-46 (1919-1923) קולונל של כבוד של רגימנט הרגלים של צפון סטפורדשייר (אנ') (1936-1921)
 פעולות ומבצעים
 המלחמה המהדית מלחמת הבורים המערכה בסומלילנד הבריטית מלחמת העולם הראשונה • החזית המערבית • המערכה במסופוטמיה • המערכה על סיני וארץ ישראל
 עיטורים
  "אביר מפקד" במסדר האמבט  "עמית" במסדר מיכאל הקדוש וג'ורג' הקדוש  "קצין גדול" במסדר הנילוס  אות השירות המצוין  מסדר סנט אנה (אנ')  אוזכר בשדרים
 תפקידים אזרחיים
 פעיל במפלגה השמרנית מנהל בית ספר
 
מייג'ור גנרל סר ארתור רג'ינלד הוסקינס (באנגלית: Sir Arthur Reginald Hoskins;‏ 30 במאי 1871 - 7 בפברואר 1942) היה קצין בכיר בצבא בריטניה. השתתף במלחמה המהדית, במלחמת הבורים ובמלחמת העולם הראשונה במהלכה לחם, כמפקד בריגדה ובהמשך כמפקד דיוויזיה, בחזית המערבית, במערכה במסופוטמיה ובמערכה על סיני וארץ ישראל.
ביוגרפיה

ארתור רג'ינלד הוסקינס נולד ב-1871 בלונדון לתומאס הוסקינס (Thomas Hoskins 1892-1825) וללואיז לבית קומפיין (Louisa Compigne 1886-1842). אח לתומס (1863), לואיזה (1864), הוראשיו (1867), אמי רוז (1868), הרברט (1869), אדית מוד (1874), אוקטביה (1875) ונינה (1877).
בנעוריו למד הוסקינס בבית הספר התיכון ווסטמינסטר (אנ') שבלונדון ובהמשך למד במכללה הצבאית המלכותית בסנדהרסט.
קריירה צבאית > השנים הראשונות

במאי 1891, עם סיום לימודיו, התגייס הוסקינס לצבא בריטניה והוצב ב"רגימנט הרגלים של צפון סטפורדשייר" (אנ') בדרגת לוטננט משנה. ב-1895 הועלה לדרגת לוטננט.
ב-1896 נשלח לשרת בצבא מצרים והיה שותף במלחמה המהדית במהלכה נלחם צבא בריטניה בבני האנצאר בסודאן. שירותו במערכה זו נמשכה עד 1899 ובמהלכה אוזכר בשדרים וזכה באות מסדר המג'ידיה (דרגה 4).
בפברואר 1900 שוחרר מצבא מצרים, הצטרף לבטליון השני של רגימנט הרגלים של צפון סטפורדשייר ונשלח למלחמת הבורים בדרום אפריקה. זמן קצר לאחר הגיעו הועלה לדרגת קפטן ולמייג'ור (מינוי זמני) ומונה לעוזרו הצבאי של מייג'ור גנרל ג'ון מקסוול (אנ') ששירת כמושל הצבאי של פרטוריה. הוסקינס המשיך לשרת בדרום אפריקה עד 1902 ואז חזר לאנגליה. על שירותו המסור במערכה זו זכה באות השירות המצוין.
ב-1903 נשלח הוסקינס למערכה שניהל צבא בריטניה בסומלילנד הבריטית שם אוזכר בשדרים.
בשלהי אותה שנה החל ללמוד בבמכללת קימברלי לפיקוד ומטה (אנ') שם למד עד 1905.
עם סיום לימודיו חזר לצבא מצרים שם שירת כקצין סגל עד 1913 ואז חזר לדרום אפריקה שם מונה למפקח של רגימנט רובאי המלך האפריקנים.
קריירה צבאית > מלחמת העולם הראשונה

בספטמבר 1914, עם פרוץ מלחמת העולם הראשונה, הועבר לחזית המערבית שם מונה לשליש של הדיוויזיה השמינית. בנובמבר אותה שנה מונה לרמ"ט של מפקד הדיוויזיה השביעית, מייג'ור גנרל תומפסון קאפר.
במרץ 1915 הועלה הוסקינס לדרגת בריגדיר גנרל ומונה למפקד בריגדת הרגלים השמינית (אנ') שפעלה תחת הדיוויזיה השלישית. כמפקד הבריגדה נלחם בקרבות החזית המערבית.
בתחילת 1916 הועבר הוסקינס למערכה במזרח אפריקה שם מונה למפקד דיוויזיית מזרח אפריקה הראשונה (1st East African Division). בינואר 1917 מונה למפקד כלל הכוחות הבריטים בזירת מזרח אפריקה כשהוא מחליף את יאן סמאטס בגלל כישלון בניהול המערכה שהביא לעצירת המתקפה האנגלית עקב חולים רבים וחוסר בתמיכה לוגיסטית. הוסקינס שיקם את המערך הלוגיסטי והרפואי והיל לטוות תוכנית לחידוש המערכה לאחר סיום הגשמים. למרבה צערו תרומתו לא הוערכה על ידי ראש המטה הכללי הקיסרי פילדמרשל ויליאם רוברטסון שהחליפו, באפריל 1917, על ידי הקצין הדרום אפריקאי לוטננט גנרל ג'ייקוב ואן דוונטר (אנ'). בתקופת שירותו בדרום אפריקה זכה להצטרף כ"עמית" למסדר מיכאל הקדוש וג'ורג' הקדוש.
לאחר הדחתו הועבר הוסקינס לזירת מסופוטמיה שם מונה למפקד הדיוויזיה השלישית "לאהור". דיוויזיה זו הגיעה לזירה זו מאירופה באפריל 1916 במקביל לנפילת כות והייתה חלק מתהליך הרה-ארגון של צבא בריטניה שהוביל גנרל פרדריק סטנלי מוד. עם הצטרפותו היה הוסקינס שותף למערכה המחודשת לכיבוש בגדאד שהתחוללה בתחילת 1918.
במרץ 1918, בעקבות ההצלחה של האופנסיבה הבריטית בזירת מסופוטמיה החליט הפיקוד הבריטי להעביר את הדיוויזיה השלישית "לאהור" לזירת ארץ ישראל. לאחר הגעתה היו הוסקינס והדיוויזיה שותפים להכנות של אדמונד אלנבי לקראת המערכה לכיבוש צפון ארץ ישראל. במסגרת זו הועמדה הדיוויזיה תחת הפיקוד של הקורפוס ה-21 בפיקודו של גנרל אדוארד באלפין. בספטמבר 1918 לקחה הדיוויזיה חלק בקרב מגידו במהלכו פעלה באזור טולכרם ושכם וכן בהרי שומרון אולם לא המשיכה צפונה לכיבוש צפון ארץ ישראל.
ב-1919, לאחר סיום המלחמה זכה בשלל אותות וביניהם "אביר מפקד" במסדר האמבט, מסדר הנילוס ומסדר סנט אנה (אנ'). לאחר פירוק הדיוויזיה השלישית, מונה הוסקינס למפקד הדיוויזיה ה-46 תפקיד אותו מילא עד 1923. ב-1921 מונה לקולונל של כבוד ברגימנט הרגלים של צפון סטפורדשייר (בו החל את דרכו הצבאית) תפקיד אותו מילא עד 1936.
לאחר השירות הצבאי

הוסקינס פרש מהשירות ב-1923 ופנה לפעילות פוליטית במסגרת המפלגה השמרנית של בריטניה. במקביל מונה למנהל בית הספר "פיליפ סטוט" (Philip Stott College) ובהמשך מונה למנהל בית ספר בונר לאו ממוריאל קולג' (Bonar Law Memorial College), להכשרת פעילים שמרנים, תפקיד אותו מילא עד 1938.
נפטר ב-1942.
משפחתו

הוסקינס נישא ב-6 באוגוסאט 1914 למיפאנווי וויליאמס (Myfanwy Hoskins) ששירתה כאחות צבאית בצבא בריטניה. לאחר שלא ליוותה את בעלה בתקות שירותו באפריקה ובמזרח התיכון נכנסה מיפאנווי לדיכאון וחרדות.
לקריאה נוספת

ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים, 2012.
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007.
Anderson, Ross (2007). The Forgotten Front 1914–18: The East Africa Campaign. Tempus Publishing. ISBN 978-0-7524-4126-9.
רסול באטלר

| --- | --- |

באטלר בשנת 2009
 לידה:  23 במאי 1979 פילדלפיה שבפנסילבניה, ארצות הברית
 פטירה:  31 בינואר 2018 (בגיל 38) לוס אנג'לס שבקליפורניה, ארצות הברית
 עמדה:  סמול פורוורד, קלע
 גובה:  2.01 מטרים
 מכללה:  אוניברסיטת לה סאל
 דראפט:  בחירה מספר 53, 2002 מיאמי היט
 קבוצות כשחקן
 2002–2005   2005–2009   2009–2011   2011   2011–2012   2013   2013–2014   2014–2015   2015–2016:  מיאמי היט   ניו אורלינס הורנטס   לוס אנג'לס קליפרס   שיקגו בולס   טורונטו ראפטורס   טלסה 66'   אינדיאנה פייסרס   וושינגטון ויזארדס   סן אנטוניו ספרס
רסול באטלר (באנגלית: Rasual Butler;‏ 23 במאי 1979 – 31 בינואר 2018) היה כדורסלן אמריקני ששיחק בליגת ה-NBA בין השנים 2002–2016, בעמדות הסמול פורוורד והקלע.
ממוצעיו הכוללים ב-NBA הם 7.5 נקודות, 2.4 ריבאונדים ו-0.8 אסיסטים למשחק.
ב-31 בינואר 2018 נהרג יחד עם אשתו בתאונת דרכים בלוס אנג'לס, לאחר שאיבד שליטה על רכבו.
נעורים ומכללות

באטלר נולד וגדל בפילדלפיה שבפנסילבניה, ובין השנים 1998–2002 למד באוניברסיטת לה סאל. ב-4 עונותיו כשחקן קבוצת הכדורסל של האוניברסיטה קלע 19.3 נקודות בממוצע למשחק.
קריירת משחק

באטלר נלקח בבחירה ה-53 של דראפט ה-NBA‏ 2002, על ידי קבוצת מיאמי היט. ב-3 עונותיו במיאמי שימש כשחקן ספסל וקלע כ-6.9 נקודות בממוצע למשחק. בעונת 2004/2005 העפיל עם ההיט לשלב גמר המזרח, בו הפסידה לדטרויט פיסטונס בתוצאה 3–4.
באוגוסט 2005 הועבר לניו אורלינס הורנטס כחלק מהטרייד הגדול בתולדות ה-NBA, בו היו מעורבים 13 שחקנים ו-5 קבוצות. במהלך 4 עונותיו בקבוצה פתח בכמחצית ממשחקי קבוצתו, וקלע ממוצע של 9.1 נקודות למשחק לצד כוכבי הקבוצה כריס פול ודייוויד וסט.
לקראת עונת 2009/2010 נשלח בטרייד ללוס אנג'לס קליפרס, בתמורה לבחירת דראפט עתידית. באותה עונה קלע שיא קריירה של 11.9 נקודות למשחק, אך במהלך העונה העוקבת שוחרר מהקבוצה. לקראת סיום העונה חתם על חוזה בשיקגו בולס, והעפיל עמה לגמר המזרח, בו הפסידה למיאמי היט בתוצאה 1–4. בעונת 2011/2012 המקוצרת שיחק עבור טורונטו ראפטורס, אשר סיימה את העונה במקום ה-11 באזור המזרחי.
בעונת 2012/2013 עבר לשחק בליגת הפיתוח של ה-NBA, כאשר חתם על חוזה בקבוצת טלסה 66'. בעונתו היחידה בקבוצה קלע 17.8 נקודות בממוצע למשחק וזכה בפרס "השחקן המשפיע של העונה", המוענק לשחקן שהצטרף לקבוצה במהלך העונה ותרם לה במידה רבה.
בעונת 2013/2014 שיחק עבור אינדיאנה פייסרס, והודח עמה בשלב גמר המזרח, בפעם השלישית בקריירה שלו. בעונת 2014/2015 הציג יכולת טובה כמחליפם מהספסל של בראדלי ביל ופול פירס בוושינגטון ויזארדס, כשקלע 7.7 נקודות בממוצע למשחק. בעונתו האחרונה בקריירה, 2015/2016, שיחק בסן אנטוניו ספרס, אך שוחרר ממנה לקראת שלב הפלייאוף לטובת החתמתו של הקלע קווין מרטין.
בשנת 2017 השתתף בעונת הבכורה של ליגת ה-BIG3, כשחקן הקבוצות "Ball Hogs" ו-"Power".
מותו

ב-31 בינואר 2018 נהרג יחד עם אשתו בתאונת דרכים בלוס אנג'לס, לאחר שאיבד שליטה על רכבו. בנתיחה שלאחר המוות נמצאו בדמו עקבות של מתאמפטמין, אוקסיקודון, קנאביס, וכן אלכוהול בריכוז גבוה.
הערות שוליים

↑  סטטיסטיקות הקריירה של באטלר ב-NBA, באתר basketball-reference.com
1 2  ראסול באטלר ואשתו נהרגו בתאונת דרכים בלוס אנג'לס, באתר וואלה, 31 בינואר 2018
↑  סטטיסטיקות המכללות של באטלר, באתר sports-reference.com
↑  רשימת נבחרי דראפט 2002, באתר basketball-reference.com
↑  טרייד המאה, באתר וואלה, 3 באוגוסט 2005
↑  באטלר זוכה בפרס "השחקן המשפיע של העונה", בארכיון אתר ליגת הפיתוח, 19 באפריל 2013
↑  סן אנטוניו משחררת את באטלר, באתר bleacherreport.com,‏ 9 במרץ 2016
↑  ההודעה על פטירתו של באטלר, באתר ליגת ה-BIG3,‏ 1 בפברואר 2018
↑  Rasual Butler, Leah LaBelle Had Meth, Alcohol in Systems at Time of Death, באתר msn.com,‏ 1 ביוני 2018
The Windmills of Your Mind

| --- | --- |
נואל הריסון (אנ') ששר את השיר לראשונה
נואל הריסון (אנ') ששר את השיר לראשונה
 סינגל בביצוע מישל לגראן
 יצא לאור:  1968
 פורמט:  סינגל
 תאריך הקלטה:  אולפני פרמאונט
 מקום הקלטה:  הוליווד, קליפורניה
 סוגה:  מוזיקת אווירה מלודיה רומנסה
 שפה:  אנגלית 
 חברת תקליטים:  רפרייז רקורדז (אנ')
 כתיבה:  אלאן ומרילין ברגמן (אנ') (אנגלית) אדי מרנאי (אנ') (צרפתית)
 לחן:  מישל לגראן
 ביצועים מאוחרים:  דסטי ספרינגפילד סטינג חוזה פליסיאנו ברברה סטרייסנד
 
"The Windmills of Your Mind" (בעברית: "טחנות הרוח של מחשבתך") נכתב והולחן ב-1968 כשיר נושא עבור הסרט "פרשת תומאס קראון" (אנ') (נקרא בעברית "השוד המושלם"), שיצא לאקרנים באותה שנה (בכיכובם של סטיב מקווין ופיי דאנאוויי). השיר זכה ב-1969 בפרס האוסקר לשיר המקורי הטוב ביותר.
השיר זכה, לאורך השנים, לביצועים רבים ובין השאר שר אותו סטינג ברימייק "השוד המושלם", שיצא לאקרנים ב-1999 (בכיכובם של פירס ברוסנן ורנה רוסו).
יציאת השיר והסרט

ב-1968 עבד הבמאי נורמן ג'ואיסון על הפקת הסרט פרשת תומאס קראון (אנ') (שנקראה בארץ "השוד המושלם"). במהלך הכנת הסרט נפגשו המשוררים האמריקאים אלן ומרילין ברגמן (אנ') עם המלחין הצרפתי מישל לגראן שהיה אחראי על המוזיקה של הסרט. לגראן השמיע לזוג מספר לחנים ובסופו של דבר נבחר הלחן The Windmills of Your Mind והזוג כתבו את המילים.
לביצוע השיר נבחר תחילה אנדי ויליאמס שדחה את ההצעה שהועברה לזמר נואל הריסון (אנ') (בנו של רקס הריסון). הריסון שר בטון מלנכולי שתאם את מילות השיר.
הסרט, בו כיכבו סטיב מקווין ופיי דאנאוויי, יצא לאקרנים בארצות הברית ביולי 1968 ובבריטניה בפברואר 1969. השיר שולב בסרט בסצנה בה דואה סטיב מקווין בדאון ובא לשקף את התלבטויותיו.
השיר זכה ב-1969 בפרס אוסקר לשיר המקורי הטוב ביותר. הריסון הוזמן לשיר בטקס את השיר אך היה עסוק בסרט באנגליה לכן חוזה פליסיאנו ביצע את השיר במקומו.
הרימייק של הסרט

ב-1999 הוציא הבמאי ג'ון מקטירנן גרסת רימייק לסרט בשם השוד המושלם. בסרט זה כיכבו פירס ברוסנן ורנה רוסו ואת שיר הנושא The Windmills of Your Mind שר בגרסה זו הזמר סטינג.
ביצועים נוספים

באנגלית:
ב-1969 הקליטה דסטי ספרינגפילד גרסה משלה של השיר שיצאה כסינגל בהפקת חברת ההקלטות אטלנטיק רקורדס.
באותה שנה הקליט חוזה פליסיאנו גרסה משלו של השיר בה הכניס את קצב הג'אז. בגרסה זו הופיע בטקס האוסקר שנערך באותה שנה.
ג'וני מאטיס כלל גרסה משלו של השיר באלבום שהוציא ב-1969. ב-1998 הוציא גרסה נוספת של השיר שנכללה באלבום שהפיק באותה שנה.
ב-1987 הקליטה להקת קולורפילד (אנ') גרסה משלהם של השיר.
ב-1999 הקליט סטינג גרסה של השיר עבור הרימייק של השוד המושלם בה שילב קצבי רוק רך.
ב-2011 הקליטה ברברה סטרייסנד גרסה לשיר שנכלל באלבומה ה-33 What Matters Most
ב-2012 הוציאה אליסון מויה גרסה של השיר.
בצרפתית:
ב-1968 כתב אדי מרנאי (אנ') מילים בצרפתית למנגינה של לגרן וקרא לו "Les Moulins de mon cœur" (טחנות הלב שלי). השיר בוצע על ידי הזמר מרסל אמון (אנ') אך זכה להצלחה מועטה (מקום 40 במצעד הצרפתי).
בצ'כית:
הזמרת הלנה וונדרצ'קובה (אנ') הקליטה ב-1970 גרסה בצ'כית בשם "Můžeš zůstat, můžeš jít" (אתה יכול להישאר, אתה יכול ללכת) שנכללה באלבומה שיצא לאור ב-1972. היא הקליטה את השיר שוב עבור אלבום אוסף שלה שיצא ב-2012.
בהולנדית:
הזמר ההולנדי הרמן ואן וין (אנ') הוציא, ב-1968, גרסה הולנדית של השיר תחת השם "Cirkels" (מעגלים).
דירוגים

ב-2004 דורג השיר במקום ה-57 בדירוג מאה שנים... מאה שירים.
גרסת השיר המקורית של נואל הריסון הגיעה למקום השמיני במצעד הסינגלים בבריטניה(אנ') ולמקום ה-5 בדירוג של דרום אפריקה.
גרסת השיר של דסטי ספרינגפילד הגיעה למקום 31 בבילבורד הוט 100 בארצות הברית, למקום 6 במצעד הקנדי ולמקום 40 בדירוג האוסטרלי.
גרסת השיר של חוזה פליסיאנו דורגה במקום 11 בהולנד ובמקום רביעי בטורקיה.
מילות השיר

… Round, like a circle in a spiral

Like a wheel within a wheel

Never ending or beginning

On an ever-spinning reel

Like a snowball down a mountain

Or a carnival balloon

Like a carousel that's burning

Running rings around the moon
… Like a clock whose hands are sweeping

Past the minutes of its face

And the world is like an apple

Whirling silently in space

Like the circles that you find

In the windmills of your mind.
… Like a tunnel that you follow

To a tunnel of it's own

Down a hollow to a cavern

Where the sun has never shone

Like a door that keeps revolving

In a half-forgotten dream

Or the ripples from a pebble

Someone tosses in a stream
… Like a clock whose hands are sweeping

Past the minutes of its face

And the world is like an apple

Whirling silently in space

Like the circles that you find

In the windmills of your mind.
… Keys that jingle in your pocket

Words that jangle in your head

Why did summer go so quickly

Was it something that you said

Lovers walk along the shore

Andeave their footprints in the sand

Is the sound of distant drumming

Just the fingers of your hand
… Pictures hanging in a hallway

And a fragment of this song

Half-remembered names and faces

But to whom do they belong

When you knew that it was over

Were you suddenly aware

That the autumn leaves were turning

To the color of her hair
… Like a circle in a spiral

Like a wheel within a wheel

Never ending or beginning

On an ever-spinning reel

As the images unwind

Like the circles that you find

In the windmills of your mind.
… Pictures hanging in a hallway

And the fragment of this song

Half-remembered names and faces

But to whom do they belong

When you knew that it was over

Were you suddenly aware

That the autumn leaves were turning

To the color of her hair
… Like a circle in a spiral

Like a wheel within a wheel

Never ending or beginning

On an ever-spinning reel

As the images unwind
Like the circles that you find

In the windmills of your mind.
הערות שוליים

↑  אלן ומרילין ברגמן, באתר ascap.com
↑  רשימה של שירים מתוך סרטים הנחשבים לטובים ביותר, כפי שנקבע על ידי מכון הסרטים האמריקאי
↑  דירוג השיר של נואל הריסון, באתר officialcharts.com
| --- | --- |
בקרת זהויות :  MusicBrainz work: e3c77a18-905d-3506-8b82-962352a024fd
When I Was Your Man

"When I Was Your Man" (בעברית: "כשאני הייתי הגבר שלך") הוא שיר שהוקלט על ידי הזמר האמריקאי וכותב השירים ברונו מארס לאלבום האולפן השני שלו, "Unorthodox Jukebox". השיר פורסם כסינגל השיווקי השלישי וכסינגל הרשמי השני מתוך האלבום ויצא אל תחנות הרדיו בארצות הברית ב-15 בינואר 2013. השיר נכתב על ידי ברונו מארס, פיליפ לורנס, ארי לוין, אנדרו וויאט; כאשר שלושת הראשונים אף הלחינו את השיר.
"When I Was Your Man" הוא שיר פופ ובלדת פסנתר אמוציונלית, אשר עוסקת בשברון לבו וחרטתו של מארס מלתת למאהבת שלו לברוח, ותקוותו כי הגבר החדש שלה ייתן לה את כל האהבה ותשומת-הלב שהוא לא הצליח לספק. מודגש כי שירתו של מארס מתלווה בנגינתו על הפסנתר ככלי הנגינה היחיד.
השיר זכה בעיקר לביקורות חיוביות ממבקרי המוזיקה, אשר שיבחו בעיקר את יכולותיו הווקאליות, וכינו את השיר "בלדה פגיעה ורגשית". השיר זכה בפרס "Favorite Hit" בטקס פרסי הנוער 2013 והיה מועמד לפרס ביצועי הסולו פופ הטובים ביותר בטקס פרסי גראמי ה-56. השיר אף כבש את המקום הראשון בבילבורד הוט 100, והגיע אל עשרת המקומות הראשונים במצעדים של אוסטרליה, קנדה, דנמרק, צרפת, אירלנד, הולנד, ניו זילנד, נורווגיה, דרום קוריאה ובריטניה. הוא אף זכה בתואר פלטינה מרובעת באוסטרליה ובארצות הברית, ואילו בקנדה, זכה בפלטינה שש פעמים.
השיר היה הסינגל הדיגיטלי השמיני הנמכר ביותר ב-2013, עם מכירה של 8.3 מיליון עותקים, ובכך הצטרף לקבוצת הסינגלים הנמכרים ביותר ברחבי העולם.
וידאו קליפ

הקליפ של השיר בוים על ידי קמרון דאדי וברונו מארס, ופורסם 5 בפברואר 2013. הסרטון מתאר הקלטה של תוכנית טלוויזיה, בו מארס משתתף כשחקן בודד ומנגן על פסנתר, בזמן שמרכיב משקפי שמש, כוס וויסקי חצי מלאה על גבי הפסנתר שלו, ולבוש בחליפה עם פרח. הסרטון מבוסס על אווירת שנות ה-70 שבאה לידי ביטוי בעיקר באפקטי הרטרו. הקליפ דומה מבחינת הסט והרעיון לקליפ השיר "Love in the Key of C" של בלינדה קרלייל.